**Quddiesa għall-Paċi u Ġustizzja**

Antifona tal-Introjtu Agħti Mulej, is sliem lil dawk

 li jittamaw fik,

 isma’ t-talb tal-qaddejja tiegħek,

 u mexxina fit-triq tal-ġustizzja

 Ara Sir 36, 18-19

Kolletta

Nitolbu

O Alla, int għarraftna

li dawk li jġibu l-paċi jissejħu wliedek;

agħmel li naħdmu bla heda għal dik il-ġustizzja

li hi weħidha hija r-rahan

tal-paċi sħiħa u tassew

B’Ibnek Ġesu’ Kristu Sidna, li hu Alla

u miegħek igħix u jsaltan flimkien ma’ l-Ispirtu s-Santu,

għal dejjem ta’ dejjem.

Jew:

Nitolbu

O Alla, Missier li tieħu ħsieb kulħadd,

int ridt li l-bnedmin kollha jkollhom bidu wieħed;

wassalhom biex ikunu familja waħda fil-paċi,

dejjem magħquda bejniethom bl-ispirtu ta’ aħwa.

B’Ibnek Ġesu’ Kristu Sidna, li hu Alla

u miegħek igħix u jsaltan flimkien ma’ l-Ispirtu s-Santu,

għal dejjem ta’ dejjem.

Jew:

Nitolbu

O Alla, li ħlaqt id-dinja,

u s-setgħa tiegħek taħkem il-ġrajjiet kollha,

isma’ bit-tjieba t-talb tagħna,

u agħtina l-heda u l-paċi fi żminijietna,

biex, bil-ferħ u l-hena ta’ qalbna,

qatt ma nieqfu nfaħħru l-ħniena tiegħek.

B’Ibnek Ġesu’ Kristu Sidna, li hu Alla

u miegħek igħix u jsaltan flimkien ma’ l-Ispirtu s-Santu,

għal dejjem ta’ dejjem.

Jew:

Nitolbu.

Alla tas-sliem, li int l-istess sliem,

dawk li jġibu l-inkwiet ma jifhmukx,

il-bnedmin ta’ qilla ma jridux jafu bik;

agħmel li dawk kollha li huma qalb waħda bejniethom

iħarsu sa l-aħħar dan il-ġid kbir,

u li dawk li għandhom it-tilwim bejniethom

jinsew in-nuqqasijiet ta’ xulxin

u jerġgħu jagħmlu l-paċi

B’Ibnek Ġesu’ Kristu Sidna, li hu Alla

u miegħek igħix u jsaltan flimkien ma’ l-Ispirtu s-Santu,

għal dejjem ta’ dejjem.

Talba fuq l-Offerti

Mulej, taħt dawn ix-xbihat sagramentali,

li huma sinjal tas-sliem u tal-għaqda,

se nġeddu s-sagrifiċċċju tas-salvazzjoni

li offrielek Ibnek, is-Sultan tal-paċi;

agħmel li huwa jwettaq ‘l uliedek kollha fil-għaqda tal-qlub

Hu li jgħix u jsaltan għal dejjem ta’ dejjem.

Antofona tat-Tqarbin Henjin dawk li jġibu l-paċi

 għax huma jissejħu wlied Alla

 Mt 5,9

 Il-Mulej igħid: Jiena nħallilkom is-sliem

 nagħtikom is-sliem tiegħi

Ġw 14, 27

Talba wara t-Tqarbin

Nitolbu

Imliena, Mulej, bl-ispirtu ta’ l-imħabba,

biex, bis-saħħa tat-tqarbina li għamilna

bil-Ġisem u d-Demm ta’ Ibnek il-waħdieni,

infittxu tassew li fost kulħadd isaltan

dak is-sliem li ħallielna hu,

Ibnek Ġesu’ Kristu Sidna,

li jgħix u jsaltan għal dejjem ta’ dejjem.